Държавен вестник, бр. 82, 2017 г., стр. 7

БРОЙ  82	
Д Ъ Р Ж А В Е Н  В Е С Т Н И К 	
СТР.  7  
възстановяване на изплатена финансова помощ 
по договора, когато неизпълнението засяга 
повече от 50 % от стойността на изплатената 
по договора финансова помощ, включително 
когато неизпълнението е констатирано при 
проверки, одити или разследвания, проведени 
от Европейската служба за борба с измамите, 
Европейската сметна палата или други ком­
петентни органи.
(3) Изпълнението на изискванията по ал. 1 
и 2 и чл. 7, ал. 3, т. 8 – 11 се доказва:
1. с декларация по приложение № 8, по­
пълнена към датата на кандидатстването;
2. при издаване на решение за предоставяне 
на безвъзмездна финансова помощ, искане 
за авансово, междинно или окончателно 
плащане, с декларация съгласно приложение 
№ 8, която се представя само в случите, ко­
гато са настъпили промени в декларираните 
обстоятелства.
(4) Не се предоставя финансова помощ на 
кандидати/бенефициенти, които са включени 
в Системата за ранно откриване и отстраня­
ване по чл. 108 от Регламент (ЕС, Евратом) 
№ 966/2012 на Европейския парламент и 
на Съвета от 25 октомври 2012 г. относно 
финансовите правила, приложими за общия 
бюджет на Съюза и за отмяна на Регламент 
(ЕО, Евратом) № 1605/2002 на Съвета (ОВ L, 
бр. 298 от 26 октомври 2012 г.). Същото изиск­
ване се отнася и за едноличния собственик на 
капитала на кандидат ЕООД и собственика 
на предприятието на кандидата ЕТ.
(5) Основанията за отстраняване по ал. 1 
се прилагат до изтичане на: 
1. сроковете, определени във влязъл в 
сила акт на компетентните органи съгласно 
законодателството на държавата, в която е 
извършено нарушението;
2. пет години от влизането в сила на при­
съдата по отношение на обстоятелства по 
ал. 1, т. 3;
3. три години от влизането в сила на акт 
на компетентните органи съгласно законода­
телството на държавата, в която е извършено 
нарушението, по отношение на обстоятелства 
по ал. 1, т. 1 и ал. 2, т. 3 и 4.
(6) Кандидати/бенефициенти, за които 
е налице обстоятелство по ал. 1 и 2 и/или 
чл. 7, ал. 3, т. 8 – 11, имат право да представят 
доказателства, че са предприели действия за 
тяхното отстраняване при подаване на декла­
рация съгласно приложение № 8 или в срок 
до 10 дни от получаване на уведомление за 
констатираните обстоятелства.
(7) Държавен фонд „Земеделие“ – Разпла­
щателна агенция, сключва административен 
договор, когато представените доказателства 
по ал. 6 са достатъчни, за да се гарантира, че 
по отношение на кандидатите/бенефициентите 
не е налице някое от обстоятелствата по ал. 1 
и 2 и/или чл. 7, ал. 3, т. 8 – 11.
(8) Изпълнителният директор на ДФЗ – РА, 
издава мотивирано решение, с което отказва 
предоставянето на безвъзмездната финансова 
помощ, когато е налице някое от обстоятел­
ствата по ал. 1 и 2 и/или чл. 7, ал. 3, т. 8 – 11 
или представените доказателства по ал. 6 не 
са достатъчни, за да се гарантира, че канди­
датите/бенефициентите не попадат в някое 
от обстоятелствата по ал. 1 и 2 и/или чл. 7, 
ал. 3, т. 8 – 11. 
Чл. 12. Не се дава предимство, а даденото 
предимство се отнема в случаите, когато бъде 
установено, че кандидат е създал изкуствено 
условията, необходими за получаване на това 
предимство, в противоречие с целите на евро­
пейското право и действащото законодателство 
в областта на селското стопанство.
Раздел ІІІ
Финансови условия
Чл. 13. Финансова помощ по реда на тази 
наредба се предоставя в рамките на наличните 
средства по ПРСР 2014 – 2020 г. под формата 
на възстановяване на действително направени 
и платени допустими разходи.
Чл. 14. (1) Финансовата помощ за одобрени 
проекти е в размер 60 % от общия размер 
на допустимите за финансово подпомагане 
разходи.
(2) Финансовата помощ по ал. 1 се увели­
чава с 10 % за:
1. проекти, представени от млади земе­
делски стопани;
2. колективни инвестиции или интегрирани 
проекти;
3. проекти, които се изпълняват в обхвата 
на райони с природни и други специфични 
ограничения;
4. проекти с дейности, подпомагани по 
линия на Европейско партньорство за ино­
вации за селскостопанска производителност;
5. разходи за иновации, опазване и въз­
становяване на околната среда, биологично 
производство, икономия на ресурса и адап­
тация към климатичните промени.
(3) Финансовата помощ по ал. 1 се увели­
чава с 15 % за инвестиции, изцяло свързани 
с изпълнявани от кандидата ангажименти 
по мярка 10 „Агроекология и климат“ или 
мярка 11 „Биологично земеделие“ от ПРСР 
2014 – 2020 г. 
(4) За проектите по ал. 2, т. 3 дейности­
те, включени в проектното предложение, за 
които се кандидатства, трябва да се изпъл­
няват на територията на населено място, 
чието землище попада в необлагодетелстван 
район съгласно Наредбата за определяне на 
критериите за необлагодетелстваните райо­
ни и териториалния им обхват, и най-малко 
75 % от общата земеделска площ се намира 
в необлагодетелстван район.